SKN พุ่งแรง 13% ตอบรับงบปี 64 โชว์กำไรโตเกือบ 4 เท่าตัว จ่อปันผล 0.28 บ.
SKN พุ่งแรง 13% ตอบรับงบปี 64 โชว์กำไรโต 376.26% แตะ 776.68 ลบ. รับรู้รายได้จากการขายสินค้าหนุน พร้อมแจกปันผลหุ้นละ 0.28 บ. ขึ้น XD 10 มี.ค. 65 จ่ายวันที่  20 พ.ค. 65
25 ก.พ. 2565

ผู้สื่อข่าวรายงานว่า วันนี้ (25 ก.พ. 2565) ราคาหุ้น บริษัท ส.กิจชัย เอ็นเตอร์ไพรส์ จำกัด (มหาชน) หรือ SKN ณ เวลา 11:28 น.  อยู่ที่ระดับ 8.55 บาท บวกไป 1.00 บาท หรือขึ้นไป 13.25% โดยทำจุดสูงสุดที่ระดับ 8.60 บาท และทำจุดต่ำสุดที่ระดับ 7.85 บาท ด้วยมูลค่าการซื้อขาย 273.05 ล้านบาท

อนึ่งราคาหุ้น SKN ปรับตัวขึ้นตอบรับผลการดำเนินงานปี 2564 บริษัทโชว์ผลงานเติบโตอย่างแข็งแกร่ง โดยกำไรสุทธิขยับขึ้นมาอยู่ที่ 776.68 ล้านบาท เพิ่มขึ้น 376.26% จากงวดเดียวกันของปีก่อนมีกำไรสุทธิ 163.08 ล้านบาท มีสาเหตุหลักมาจากรายได้จากการขายสินค้าสำหรับปี และไตรมาส 4 ปี 2564 เพิ่มขึ้นอย่างมีนัยสำคัญเมอเทยบกบชวงเวลาเดียวกันของปีก่อน คิดเป็นสัดส่วน 69.46%  และ 145.30% โดยมาจากปริมาณการขายที่เพิ่มมากขึ้น ราคาขายสินค้าปรับตัวเพิ่มสูงขึ้น และการขายสินค้าตามเงื่อนไขการขายแบบ CFR เพิ่มสูงขึ้นเมื่อเทียบกับช่วงเวลาเดียวกันของปี 2563
นอกจากนี้บริษัทมีประกาศจ่ายเงินปันผลประจำปี 2564 งวดดำเนินงานวันที่ 1 ม.ค. 2564 ถึงวันที่ 31 ธ.ค. 2564 ในอัตราการจ่ายปันผลเป็นเงินสดหุ้นละ 0.28 บาท โดยวันที่ไม่ได้รับสิทธิปันผล XD วันที่ 10 มี.ค. 2565 และวันที่จ่ายปันผล 20 พ.ค. 2565